b'\n_START_ARTICLE_\nPardosa atrata\n_START_SECTION_\nUtbredelse\n_START_PARAGRAPH_\nPardosa atrata er utbredt nord i Europa. Den finnes i hele Norge.\n_START_SECTION_\nUtseende\n_START_PARAGRAPH_\nPardosa atrata er brune eller brunsvarte, med svakt lysere midtstripe over forkroppen, den har ingen markerte m\xc3\xb8rkere flekker. Den er ligner Pardosa paludicola. Som voksne (imago) er hunnen 11 mm, mens hannen er 10 mm lang (kroppens lengde)._NEWLINE_Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (m\xc3\xb8nster). For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp (abdomen) og et hode-bryst parti (prosoma eller cephalothorax). Foran p\xc3\xa5 hodet er det \xc3\xa5tte \xc3\xb8yne, hvorav de to midterste er langt st\xc3\xb8rre enn de andre.\n_START_SECTION_\nLevevis\n_START_PARAGRAPH_\nDen finnes p\xc3\xa5 fuktige leveomr\xc3\xa5der, som myrer og langs bekker og sm\xc3\xa5 elver.'